# **SPRIEVODNÁ SPRÁVA**

# **A.1 IDENTIFIKAČNÉ ÚDAJE STAVBY**

# Názov stavby: Informačný pylón pri vstupe do areálu TTIP - Trnava Industrial Park

#  a úprava vstupu z Mikovíniho ul., Trnava

#

# Charakter stavby: Novostavba a stavebná úprava

# Miesto stavby : Mikovíniho ul. ,Trnava, pozemok p. č.6511/251 (vnútroareálový priestor) a 6511/10 (komunikácia Mikovíniho)

katastrálne územie Trnava

Investor : Mesto Trnava, Hlavná ul.1, Trnava

# Generálny projektant : Ateliér DV s.r.o. Trnava, Hornopotočná ul. 20

 atelierdv@atelierdv.sk

Hl. architekt projektu : Ing.arch. Ľuboš Vagala, Ing.arch. Pavel Ďurko

Statika : Ing. Marek Rakús

Elektroinštalácie : Ing. Jozef Alchus

Rozpočet : Emanuel Granec

## A.2 ZÁKLADNÉ ÚDAJE CHARAKTERIZUJÚCE STAVBU A JEJ BUDÚCU PREVÁDZKU

Účelom navrhovanej novostavby a stavebnej úpravy je vytvorenie nového objektu informačného pylónu s názvami spoločností v prenájme a stavebnej úpravy jestvujúceho oplotenia pri jestvujúcom vstupe do areálu TTIP - Trnava Industrial Park na Mikovíniho ulici v Trnave.

# **A.3 ODOVODNENIE STAVBY A JEJ UMIESTNENIE**

Novostavba a stavebná úprava je navrhovaná v rámci areálu TTIP - Trnava Industrial Park v priemyselnej zóne v južnej časti Trnavy na Mikovíniho ulici. Urbanisticko-architektonické riešenie rešpektuje jestvujúcu zástavbu a vytvára kvalitný vklad do štruktúry priemyselnej zóny Trnavy. Pozemok na výstavbu je situovaný pri jestvujúcom pri vjazde a vstupe v južnej časti areálu TTIP - Trnava Industrial Park na Mikovíniho ulici v Trnave.

# **A.4 PODMIEŇUJÚCE PREDPOKLADY**

Navrhovaná novostavba tvorí jeden stavebný celok a nebude mať žiadne väzby a vplyvy na okolitú výstavbu. Užívateľom a prevádzkovateľom bude TTIP - Trnava Industrial Park na Priemyselnej ulici v Trnave.

Predpokladaná lehota výstavby: 3 mesiace

Prekladaný začiatok realizácie: 09/2018

Predpokladaný koniec realizácie: 12/2018

So skúšobnou prevádzkou sa u navrhovaných objektov neuvažuje. Skúšobnej prevádzke však budú podrobené jednotlivé funkčné celky stavebných prác, v termínoch po ich dohotovení a prevzatí s atestami. Skúšky budú vykonané pred kolaudačným konaním, resp. odovzdaním stavby do užívania investorovi.

 S postupným uvádzaním častí hlavného stavebného objektu alebo predčasným prevádzkovaním jeho častí sa neuvažuje.

### B. SÚHRNNÁ TECHNICKÁ SPRÁVA

## B.1 CHARAKTERISTIKA ÚZEMIA STAVBY

## B.1.1 ZHODNOTENIE POLOHY A STAVU STAVENISKA

 Novostavba a stavebná úprava je navrhovaná na voľnej zelenej ploche v rámci areálu TTIP - Trnava Industrial Park v priemyselnej zóne v južnej časti Trnavy na Mikovíniho ulici.

## B.1.2. VYKONANÉ PRIESKUMY A POUŽITÉ PODKLADY

Na pozemok určenom na výstavbu je situovaná jestvujúca inštalačná šachta, stožiar verejného osvetlenia a rozvádzač RBS. Projekt skutočného vyhotovenia inžinierskych sietí na pozemku nebol pri návrhu k dispozícii. Pozemok bol pre potreby projektu zameraný.

 **B.1.3 PRÍPRAVA PRE VÝSTAVBU**

##  Pred realizáciou bude zasanovaná časť pôvodnej plochy chodníka zo zámkovej dlažby, po zrealizovaní bude tento chodník uvedený do pôvodného stavu. Navrhovaná novostavba informačného pylóna je situovaná v blízkosti jestvujúcej inštalačnej šachty. Pred realizáciou bude potrebné pomocou sondy preveriť vedenie inžinerskych sietí vedených do inštalačnej šachty. V prípade iného vedenia sietí ako sa predpokladalo, bude potrebné navrhovaný objekt posunúť tak, aby neboli narušené ich ochranné pásma. Pri riešení priestorového usporiadania nových vedení inžinierskych sietí v rámci navrhovanej úpravy budú dodržané horizontálne a vertikálne vzdialenosti podľa STN 73 6005 a zákona č. 70/1998 Z.z.

**B.2 URBANISTICKÉ, ARCHITEKTONICKÉ A STAVEBNO-TECHNICKÉ RIEŠENIE STAVBY**

## B.2.1 URBANISTICKÉ RIEŠENIE

 Novostavba a stavebná úprava je navrhovaná v rámci areálu TTIP - Trnava Industrial Park v priemyselnej zóne v južnej časti Trnavy na Mikovíniho ulici. Urbanisticko-architektonické riešenie rešpektuje jestvujúcu zástavbu a vytvára kvalitný vklad do urbanistickej štruktúry priemyselnej zóny Trnavy. Dopravný a peší prístup do areálu TTIP - Trnava Industrial Park z Mikovíniho ulice zostanú bezo zmeny - navrhované riešenie ich neovplyvní.

## B.2.1.1 ARCHITEKTONICKÉ RIEŠENIE

Jestvujúci vstup do areálu TTIP - Trnava Industrial Park je situovaný medzi dvomi objektmi, ktoré zamedzujú dostatočné vnímanie vstupu do areálu z Mikovíniho ulice. Architektonické riešenie navrhovaného objektu informačného pylónu a názvu zariadenia vychádza z filozofie akcentu, ktorým sa dosiahne väčšie zviditeľnenie vstupu do areálu TTIP - Trnava Industrial Park. Stavebnou úpravou jestvujúceho pletivového oplotenia, ktoré sa posunie viac do vnútra areálu, sa vytvorí väčší priestor pre vstup a tým tiež podporí jeho zviditeľnenie. Svojim výrazom a tvarovaním navrhovaný objekt vytvára drobnú architektúry, ktorá oživí industriálny charakter priemyselnej zóny Trnavy.

B.2.2 STAVEBNO - TECHNICKÉ RIEŠENIE STAVBY

# **B.2.2.1 BÚRACIE PRÁCE**

 Pred začatím výstavby je potrebné pre vybudovanie základu pod navrhovaný informačný pylón rozobrať časť konštrukcie plochy chodníka zo zámkovej dlažby. Po ukončení výstavby sa dlažba vráti do pôvodného stavu. Stĺpiky jestvujúceho pletivového oplotenia, ktoré sa v návrhu posúva do vnútra areálu, sa rozoberú, resp. vybúrajú zo základových pätiek.

# **B.2.2.2 VÝKOPY**

 Výkopy budú pozostávať z vyhĺbenia jám pre vybudovanie základových pätiek. Výkop bude vyhĺbený do hĺbky 1,3 m od rastlého terénu. Základová špára musí byť v rastlej ílovitej zemine. V prípade ak tomu tak nebude, bude potrebné výkop prehĺbiť tak, aby bola základová špára v tejto zemine.

# **B.2.2.3 ZÁKLADY**

Zakladanie - informačného pylónu je navrhované ako plošné zakladanie - základových pätkách z betónu C 20/25. Základová pätka pod navrhovaný informačný pylón bude kvôli možnému preklopeniu od vplyvu vetra rozmerov 1800 x 3000 mm s výškou 1200 mm. Výška pätky môže byť vyššia, ak sa preukáže že základová špára nebude v rastlej ílovej zemine. Do základu bude pomocou lepených HILTI kotiev kotvená oceľová nosná konštrukcia informačného pylónu. V základoch budú vedené chráničky pre elektrické vedenie na osvetlenie zabudované v navrhovanom informačnom pylóne názve zariadenia. Základy pod oceľové stĺpiky pletivového oplotenia, ktoré sa posúva, budú vytvorené kruhovými pätkami.

## B.2.2.4 NOSNÝ SYSTÉM

Nosný systém navrhovaného informačného pylónu je vytvorený oceľovým rámom vytvoreným z valcovaných zvarených U profilov. Na tento rám sú privarené pomocné oceľové rebrá z jaklových profilov, ktoré slúžia na prichytenie plášťa informačného pylónu. Všetky oceľové prvky sú ošetrené žiarovým zinkovaním. Nosný systém pylónu názvu zariadenia je vymurovaný z debniacich tvárnic hr. 300 mm zaliatych betónom. Na tento múr bude prichytená oceľová konštrukcia z jaklových profilov, ktoré budú slúžiť na prichytenie plášťa. Nosná konštrukcia je súčasťou dodávky celého informačného pylóna a pylóna s názvom areálu TTIP - staticky a konštrukčne ju posudzuje a navrhuje dodávateľ pylóna.

## B.2.2.5 OBVODOVÝ PLÁŠŤ

Obvodový plášť navrhovaného informačného pylónu sa bude skladať z rôznych materiálov. Základ pylónu v strednej časti bude vytvorený z hliníkových, alt. nerezových pásov v prírodnom striebornom odtieni prichytených do oceľových rebier. Na tieto pásy budú nalepené názvy, resp. logá spoločností a firiem ktoré si prenajímajú administratívne, či výrobné priestory v areáli TTIP - Trnava Industrial Park. Vo vrchnej časti pylónu bude umiestnené logo areálu TTIP a erb mesta Trnava, ktoré budú z vnútra nasvietené. Plášť bude vytvorený z opálového akrylátu. Časti informačného pylónu obaľujúce nosnú oceľovú konštrukciu budú opláštené hliníkovým plechom v šedej farbe.

Obvodový plášť pylónu s názvom areálu TTIP bude vytvorený z opálového akrylátu, ktorý bude z vnútra nasvietený. Spodná časť a boky pylónu budú opláštené hliníkovým plechom v šedej farbe.

## B.2.2.6 PLOCHA OKOLO PYLÓNOV A OPLOTENIA

## Plocha okolo navrhovaného informačného pylónu bude vytvorená betónovou zámkovou dlažbou, ktorá sa napojí na jestvujúci chodník vytvorený z rovnakej zámkovej dlažby. Plocha okolo pylónu s názvom a logom areálu vzhľadom na to že situovaná na zatrávnenej ploche, bude po realizácii znovu zatrávnená. Plocha po vybúraní základových pätiek pod pôvodnými stĺpikmi pletivového oplotenia a plocha po vybudovaní novej polohy oplotenia sa znovu zatrávni.

## B.2.2.7 PLETIVOVÉ PLOTENIE SO VSTUPOM

Jestvujúca časť pletivového oplotenia až po dvojkrídlovú vstupnú bránu, ktorá je situovaná na

hranici pozemku areálu od Mikovíniho ulice, bude presunutá hlbšie do pozemku areálu na roh susednej budovy spoločnosti Jampex z pravej strany. Jestvujúce oplotenie je vytvorené z oceľových stĺpikov, ktoré sú zabetónované do zeme, a oceľových sieťových výplní medzi stĺpikmi. V tomto oplotení je situovaná aj uzamykateľná bránka pre peších. Celá časť tohto oplotenia aj s bránkou sa v rovnakom rozostupe stĺpikov ako v pôvodnej polohe sa posunie. Vzniknutý priestor medzi jestvujúcou zachovanou časťou oplotenia s dvojkrídlovou bránou a novou pozíciou oplotenia sa doplní rovnakým pletivovým oplotením v dĺžke 3,1 metra.

## B 2.3 RIEŠENIE DOPRAVY, KOMUNlKÁCIE, PARKOVISKÁ A SPEVNENÉ PLOCHY

Navrhovaný informačný pylón a posunutie jestvujúceho pletivového oplotenia nebude mať žiadny vplyv na jestvujúci vjazd a vstup pre peších do areálu TTIP - Trnava Industrial Park z Mikovíniho ulice a taktiež na jestvujúce parkoviská lokalizované tesne za vstupom do areálu. Vjazd, vstup do areálu a parkoviská zostanú v plnej miere zachované a funkčné.

**B 2.4 EKONOMICKÉ ZHODNOTENIE STAVBY**

Predpokladané náklady stavby sú cca 17 000.- €. Spôsob a zdroje financovania určí investor.

## B 2.5 VPLYV STAVBY NA ŽIVOTNÉ PROSTREDIE

 Vplyvom stavebných prác na novostavbe pylónov a ich prevádzke nebude dochádzať k negatívnym vplyvom na životné prostredie.

## B 2.5.1 ODPADY

Stavebné práce budú mať minimálny škodlivý vplyv na životné prostredie. Vykopaná zemina zo základov v objeme cca 5 m3, ako i odpady, ktoré vzniknú stavebnou činnosťou sú odpadom, ktorý dodávateľ odvezie na riadenú skládku určenú investorom. S odpadmi treba nakladať podľa príslušných ustanovení zákona č. 223/2001 Z. z. o odpadoch v znení vyhlášky MŽP SR č. 283/2001. Ďalej vyhlášky č. 284/2001 Z. z., ktorou sa ustanovuje Katalóg odpadov, v znení vyhlášky č. 409/2002 Z. z. Stavebný odpad z čistenia objektu bude vyvážaný stavebným výťahom do kontajnera, alebo priamo na Iožnú plochu pristaveného nákladného auta. Pri prevoze sypkého materiálu musí byť materiál uložený na Iožnú plochu tak, aby nedochádzalo počas prepravy k jeho vypadávaniu, alebo rozprášeniu a podľa potreby sa Iožná plocha prekryje.

Objekt nebude mať inštalované žiadne zariadenia produkujúce exhaláty. Ďalšie zdroje znečistenia nie sú známe.

## B 2.5.2 HLUK Z PREVÁDZKY OBJEKTU

Hluk z prevádzky objektu bude žiadny a nebude mať žiadny vplyv na okolitú zástavbu a životné prostredie.

**B.3 ÚDAJE O TECHNICKÝCH A VÝROBNÝCH ZARIADENIACH**

###### **B.3.3 ZÁSOBOVANIE ELEKTRICKOU ENERGIOU**

 Navrhovaný pylón bude v noci osvetlený. Z toho dôvodu sa z jestvujúceho rozvádzača RBS napojí navrhovaný rozvádzač RBS1.

 Pylóny budú mať vzhľadom na oceľovú konštrukciu aj bleskozvodové zariadenie, na ktoré sa použijú zvodové tyče pripojené k zemniacim tyčiam cez skúšobné svorky.

 Bližšie pojednáva projekt elektro.